– Максим Станиславович менән тәүге осрашыуҙан уҡ ихлас, яҡшы мөнәсәбәттәр барлыҡҡа килгәйне. Күп йәһәттән уның ярҙамында Мәскәү буйлап Өфөнөң 450 йыллығына арналған беҙҙең бренд менән метропоезд йөрөй. Ул әлегә Сокольники линияһында, әммә бөгөн уны башҡа йүнәлештәргә лә ебәреүҙе һораныҡ, – тине Радий Хәбиров. – Йәнә Мәскәү мэрияһынан үҙҙәре алмаштырған трамвайҙар паркын беҙгә тапшырыуҙы һораныҡ. Уларҙың трамвайҙары ни бары 50 процентҡа иҫкергән, беҙҙә иһә – 90 процентҡа. Тимәк, тиҙҙән Өфөгә 50 трамвай киләсәк. Беҙ уларҙы йүнәтербеҙ. Был Өфө ҡала транспортына ҙур ярҙам буласаҡ.